Ομάδα ISO - Θέατρο ISO (Ιντερνάσιοναλ Σούπερ Ομπτζέκτιβ*)

*σε ελεύθερη μετάφραση: διεθνές υπερ-κίνητρο

Πρόκειται για 14 νέους Ευρωπαίους -13 ηθοποιούς και έναν σκηνοθέτη- που προέρχονται από τη Βουλγαρία, την Ουγγαρία, την Ελλάδα, την Ιταλία, το Ισραήλ, την Πορτογαλία και τη Γαλλία. Συναντήθηκαν για πρώτη φορά στο θέατρο Μάλι, στην Αγία Πετρούπολη, σε ένα εργαστήριο που διηύθηνε ο Λεβ Ντόντιν, στο πλαίσιο της Αποκεντρωμένης Ακαδημίας της Ένωσης των Θεάτρων της Ευρώπης, το 2012. Δεν μιλούν την ίδια γλώσσα ούτε έχουν το ίδιο πολιτιστικό - κοινωνικό υπόβαθρο. Έλαβαν διαφορετική εκπαίδευση, έχουν διαφορετικούς κώδικες και προσσεγγίζουν το θέατρο με διαφορετικό τρόπο ο καθένας. Ωστόσο, τους ενώνει ένας κοινός στόχος, ένα "υπερ-κίνητρο".

"Θέλουμε να διερευνήσουμε -έμπρακτα και βασιζόμενοι στην εμπειρία- το πεδίο της Ευρώπης του πολιτισμού. Θέλουμε να συμβάλλουμε σ' αυτό όλοι μαζί. Θέλουμε να το ορίσουμε, να το κάνουμε πραγματοποιήσιμο, σαφές, χειροπιαστό. Και έχουμε επιλέξει το χώρο που θα το επιχειρήσουμε: είναι η θεατρική σκηνή." (Απόσπασμα από το μανιφέστο της ομάδας ISO)

Από τις 12 έως τις 27 Ιουλίου 2013 θα έχουν την ευκαιρία να φιλοξενηθούν από την Ακαδημία Παραστατικών Τεχνών της Βάδης-Βυρτεμβέργης στο Λούντβικσμπουργκ (Γερμανία), όπου θα προετοιμάσουν μια πολύγλωσση παράσταση με θέμα την Ευρώπη. Η παράσταση αυτή θα συμμετάσχει στο Φεστιβάλ Ευρωπαϊκών Φωνών, που διοργανώνει το Τεάτρο ντι Ρόμα (Ρώμη, Ιταλία), από τις 12 έως τις 17 Νοεμβρίου 2013.

Πληροφορίες για το "Φεστιβάλ Ευρωπαϊκών Φωνών": http://www.union-theatres-europe.eu/the_abduction_of_europes_festival

Η ομάδα ISO αποτελείται από τους:

Πέτγια Αλαμπόζοβα - Βουλγαρία
Μπάλαζ Μποντολάι - Ουγγαρία
Σαρλότ Κόρμαν - Γαλλία
Λουίς Φερνάντες Ντα Σίλβα - Πορτογαλία
Βανέσα Φόντε - Γαλλία
Μπιλιάνα Γκεοργκίεβα - Βουλγαρία
Αίγλη Κατσίκη - Ελλάδα (ΚΘΒΕ)
Άλεξ Κρουλ - Ισραήλ
Μπόρις Κράστεφ - Βουλγαρία
Σοφί Λέβις - Γαλλία
Βανσάν Μενού-Κορτές - Γαλλία
Αλμπέρτο Ονοφριέτι - Ιταλία
Φραντσέσκο Πετρουτσέλι - Ιταλία
Ανζελίκ Ζαϊνί - Γαλλία